
GAIAk BDCCrako deitutako administrazio-klausula partikularren azala, hainbat zerbitzu-prestazio prozedura ireki bidez esleitzeko. 

	1. Kontratuaren izena
	Euskadiko KSI Kultura eta Sormen Industrientzako guneA erakundeari (aurrerantzean, “BDCC”) zuzendutako aholkularitza espezializatuko kontratua. Erakunde hori Ezagutza eta Teknologia Aplikatuko Industrien Clusterraren (aurrerantzean “GAIA barruan dago”).

	2. Erakunde kontratatzailea (datuak) eta kontratatzailearen profila

	GAIAk (“Erakunde Kontratatzailea”), helbide hau du ondorio horietarako: Uribitarte Pasealekua 3, 3. solairua, 48001 Bilbao (Bizkaia).
Telefono-zenbakia: 902 54 03 21
Erakunde Kontratatzailearen webgunea: https://gaia.es/   

	3. Kontratuaren xedea  
	Kontratuaren xedea da aholkularitza espezializatuko zerbitzuak ematea. Zerbitzuak honako lote hauetan banatzen dira, eta haien zehaztapenak baldintza teknikoen pleguan jasota daude:
· 1. LOTEA: Hausnarketa estrategikoari eta negozio-ereduaren berrikuntzari buruzko aholkularitza-zerbitzua.
· 2. LOTEA: Finantzen arloko aholkularitza-zerbitzua.
· 3. LOTEA: Marketinaren arloko aholkularitza-zerbitzua.
· 4. LOTEA: Jabetza intelektualaren arloko aholkularitza-zerbitzua.
· 5. LOTEA: Emakumeen eta gizonen berdintasunaren arloko aholkularitza-zerbitzua.

	4. Gauzatzeko gehieneko epea/iraupena
	Kontratua sinatzen denetik 2027ko abenduaren 31ra arte.
Iraupena ezartzeko, kontuan hartu dira proiektuaren finantzaketaren aurrekontu-ezaugarriak eta zerbitzu guztiak 2027ko urte naturalaren barruan fakturatu beharra.

	5. Kontratuaren luzapena
	Ez.

	6. Lizitazioaren oinarrizko aurrekontua, kontratuaren balio zenbatetsia eta kontabilitate-sinadura
	Lizitazioaren oinarrizko aurrekontua honako hau izango da: EHUN ETA HAMAR MILA EURO (110.000 €), gehi dagokion BEZa, honela banakatuta: 
· 1. LOTEA: Hausnarketa estrategikoari eta negozio-ereduaren berrikuntzari buruzko aholkularitza-zerbitzua: HOGEITA BI MILA EURO (22.000 €), gehi dagokion BEZa.
· 2. LOTEA: Finantzen arloko aholkularitza-zerbitzua. HOGEITA BI MILA EURO (22.000 €), gehi dagokion BEZa.
· 3. LOTEA: Marketinaren arloko aholkularitza-zerbitzua: HOGEITA ZAZPI MILA ETA BOSTEHUN EURO (27.500 €), gehi dagokion BEZa.
· 4. LOTEA: Jabetza intelektualaren arloko aholkularitza-zerbitzua: HOGEITA ZAZPI MILA ETA BOSTEHUN EURO (27.500 €), gehi dagokion BEZa.
· 5. LOTEA: Emakumeen eta gizonaren berdintasunaren arloko aholkularitza-zerbitzua:  HAMAIKA MILA EURO (11.000 €), gehi dagokion BEZa.
Balio zenbatetsia kalkulatzeko erabilitako metodoa zerbitzuen merkatuko prezioan oinarritu da.


	7. Loteak dauden
	Bai. 

	8. Loteei ezarritako mugakm eta eskaintza integratzaileak aurkezteko aukera
	Ez dagokio. Zerbitzu bat baino gehiago barne hartzen dituzten eskaintza integratzaileak aurkeztu ahal izango dira.


	9. Prozedura mota, izapidetzeko modua eta prozedurari aplikatu beharreko arauak
	Irekia. 
Izapidetze arrunta, SPKLren bigarren liburuko I. tituluko I. kapituluko 2. atala analogiaz beteta.


	10. Agiriak eta gainerako dokumentazioa eskuratzeko lekua, eta tokian bertan bisitak egiteko aukera
	Aurreko 2. puntuan adierazitako Erakunde Kontratatzailearen kontratatzaile-profila.


	11. Behin-behineko bermea
	Ez.

	12. Behin betiko bermea
	Ez.

	13. Eskaintzak aurkezteko azken epea
	2026ko urriaren 20an, 10:00ak arte.
Eskaintzak erakunde kontratatzailearen bulegoetan aurkeztu ahal izango dira, gutun-azal itxian, edo posta elektronikoz bidali ahal izango dira, honako helbide hauetara: judit@gaia.es edo vidorreta@gaia.es.

	14. Kaudimen teknikoa, eta ekonomia- eta finantza-kaudimena egiaztatzeko bitartekoak (A GUTUN-AZALA):
	Lizitazio honetan parte hartzeko, lizitatzaileek kaudimena: honako bitarteko hauen bidez egiaztatu beharko dute kaudimena:
a) Kaudimen teknikoa:

Enpresek egiaztatu beharko dute azken 5 urteetan eskaintza aurkezten duten loteetako zerbitzuen antzeko izaera duten zerbitzuak eman dituztela. Enpresek alderdi hori enpresa kontratatzaileek emandako ziurtagirien bidez egiaztatu beharko dute.

b) Kaudimen ekonomikoa:

Enpresek egiaztatu beharko dute azken 5 ekitaldietako batez besteko fakturazio-bolumena eskaintza aurkezten diren lotearen lizitazioaren oinarrizko aurrekontuarena baino 1,5 bider handiagoa dela. Enpresek aurreko urteetako urteko kontu erabilgarriak aurkeztuta egiaztatu ahal izango dute alderdi hori. Argitaratutako konturik ez duten aurreko urte hurbileneko emaitzak erantzukizunpeko adierazpen baten bidez aitortu ahal izango dituzte.
Enpresa kontratista sortu berria bada, hau da, bost urtetik beherako antzinatasuna badu, haren kaudimen teknikoa honako bitarteko hauen bidez egiaztatuko da:
-	Kontratuan parte hartuko duten teknikariak adierazita.
-	Kontratua gauzatzeko ardura dutenen titulu akademikoak eta profesionalak aurkeztuta.

	15. Formula bidez kuantifikatu ezin diren irizpideei buruzko dokumentazioa (B gutun-azala) eta haztapen-faktoreak.
	Honako dokumentazio hau aurkeztuko da, adierazitako hurrenkerari jarraituz eta balorazio subjektiboaren haztapen-faktore hauen arabera:
	
	
	

	
	Gehieneko puntuazioa
	Bikaina
	Ona
	Ertaina
	Oinarrizkoa
	Ez da aurkezten edo ez dagokio

	
	
	% 100
	% 75
	% 50
	% 25
	% 0

	Lantaldea
	28
	 
	 
	 
	 
	 

	Prestakuntza eta gaikuntza orokorra
	14
	14,00
	11,00
	7,00
	3,00
	0,00

	Lantalde osoaren lanbide-esperientzia
	14
	14,00
	11,00
	7,00
	3,00
	0,00

	Memoria teknikoa
	22
	 
	 
	 
	 
	 

	Zerbitzuaren antolaketa, erantzun-denborak eta langileen prestasun-maila
	12
	12,00
	9,00
	6,00
	3,00
	0,00

	Lanaren plangintza eta esleitutako baliabideekiko koherentzia
	8
	8,00
	6,00
	4,00
	2,00
	0,00

	
	
	
	
	
	
	

	Hobekuntza-proposamenak
	2
	2,00
	1,00
	0,00
	0,00
	0,00




A) LANTALDEA (gehienez 28 puntu).

1.  Prestakuntza eta gaikuntza orokorra (gehienez 14 puntu):

Bikaina: 14, ona: 11, ertaina: 7, oinarrizkoa: 3, ez da aurkezten edo ez dagokio: 0
• Bikaina: Zerbitzuak emateko proposatutako lantaldeak prestakuntza eta gaikuntza oso egokiak ditu, eta balio handia ematen dio zerbitzuari. 
• Ona: Zerbitzuak emateko proposatutako lantaldeak prestakuntza eta gaikuntza egokiak ditu, eta kalitatea ematen dio zerbitzuari.
• Ertaina: Zerbitzuak emateko proposatutako lantaldeak behar besteko prestakuntza eta gaikuntza ditu.
• Oinarrizkoa: Zerbitzuak emateko proposatutako lantaldeak oinarrizko prestakuntza eta gaikuntza ditu, baina horiek ez dira nahikoak zerbitzuari balioa emateko.
• Ez da aurkezten edo ez dagokio: Zerbitzuak emateko proposatutako lantaldeak ez du prestakuntzarik, ezta gaikuntzarik ere.

2. Lantalde osoaren lanbide-esperientzia (gehienez 14 puntu):

Bikaina: 14, ona: 11, ertaina: 7, oinarrizkoa: 3, ez da aurkezten edo ez dagokio: 0
• Bikaina: Lantaldeak, oro har, lanbide-esperientzia bikaina du eskaintza aurkezten duen lizitazio-lotearen antzeko proiektuetan, eta balio handia ematen dio zerbitzuari. 
• Ona: Lantaldeak, oro har, lanbide-esperientzia oso egokia du eskaintza aurkezten duen lizitazio-lotearen antzeko proiektuetan, eta kalitatea ematen dio zerbitzuari.
• Ertaina: Lantaldeak, oro har, lanbide-esperientzia egokia du eskaintza aurkezten duen lizitazio-lotearen antzeko proiektuetan.
• Oinarrizkoa: Lantaldeak, oro har, lanbide-esperientzia urria du eskaintza aurkezten duen lizitazio-lotearen antzeko proiektuetan.
• Ez da aurkezten edo ez dagokio: Lantaldeak ez du lanbide-esperientziarik eskaintza aurkezten duen lizitazio-lotearen antzeko proiektuetan.

*Baldintza Teknikoen Pleguak eta azal honetako egikaritze-baldintza bereziek adierazitakoaren arabera, ez dira onartuko lantaldean euskarako C1 mailako gutxieneko hizkuntza-profila eskaintzen ez duten proposamenak, zerbitzua osorik euskaraz emateko aukera bermatuz. 
*Aurreko loteetako bakoitzaren buru edo zuzendari diren pertsonek 10 urtetik gorako esperientzia egiaztatua izan beharko dute dagokien sektorean. Esperientzia hori curriculum vitae bidez egiaztatu beharko da. 

B) MEMORIA TEKNIKOA (gehienez 22 puntu).

1. Zerbitzuaren antolaketa, erantzun-denborak eta langileen prestasun-maila (gehienez 12 puntu):

Bikaina: 12, ona: 9, ertaina: 6, oinarrizkoa: 3, ez da aurkezten edo ez dagokio: 0
• Bikaina: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun bikaina erakusten dute. Horrek balio handia ematen dio proposamenari, eta oso erantzun egokia bermatzen du.
• Ona: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun oso egokia erakusten dute. Horrek balioa ematen dio proposamenari, eta erantzun egokia bermatzen du.
• Ertaina: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun egokia erakusten dute. Hala, erantzun justu samarra bermatzen da.
• Oinarrizkoa: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko oinarrizko gaitasuna erakusten dute. Horrenbestez, ez da argi geratzen alderdi guztietan erantzun egokia emango denik.
• Ez da aurkezten edo ez dagokio: Proposatutako zerbitzu-antolaketa, eskainitako erantzun-denborak eta adierazitako langileen prestasun-maila ez daude behar bezala jasota, edo ez dituzte oinarrizko betekizunak betetzen.




2.  Lanaren plangintza eta esleitutako baliabideekiko koherentzia (gehienez 8 puntu):

Bikaina: 8,00, ona: 6,00, ertaina: 4,00, oinarrizkoa: 2,00, ez da aurkezten edo ez dagokio: 0
• Bikaina: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun handia agertzen dute, eta balio handia ematen diote irtenbideari.
• Ona: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun handia agertzen dute, eta kalitatea ematen diote irtenbideari.
• Ertaina: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun urria agertzen dute. Horrenbestez, ezin da bermatu beteko direnik.
• Oinarrizkoa: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean oinarrizko bideragarritasuna agertzen dute, baina zerbitzuaren alderdiren bat garatu gabe dago.
• Ez da aurkezten edo ez dagokio: Proposamenak ez du plangintzarik jasotzen.

3. Hobekuntza-proposamenak: Gehienez 2 puntu emango zaizkie, baldintza teknikoetan eskatutako gutxienekoen aldean, memoria teknikoaren garapena hobetzen duten proposamenak aurkezten dituztenei.

*Azpikontratazioa: Lizitatzaileek eskaintzan adierazi beharko dute kontratuaren zer zati azpikontratatzeko asmoa duten, eta zati horren zenbatekoa eta hura gauzatzea aginduko zaien azpikontratisten izena edo enpresa-profila zehaztu beharko dituzte. Enpresa-profila kaudimen profesional edo teknikoko baldintzen arabera zehaztuko da.  Nolanahi ere, azpikontratatu nahi den kontratu-zatia ezin izango da % 50etik gorakoa izan.


	16. Formula bidez kuantifikatu daitezkeen irizpideei buruzko dokumentazioa (C gutun-azala), eta haztapen-faktoreak.
	Eskaintzen C gutun-azalak formula objektiboen bidez puntuak esleitzeko sistema konposatu bat jasoko du, eta gutun-azal horretan bi dokumentu sartu beharko dira: proposamen ekonomikoa eta, hala badagokio, erakunde esleipendunak kontratua gauzatzeko enplegatzeko konpromisoa hartzen duen emakumeen ehunekoa.
a) PREZIOA (gehienez 48 puntu). 
Lote bakoitzeko aholkularitza-prezioaren irizpidea honela haztatuko da:
· Guztira 48 puntu eslei daitezke. Hiru fasetako formula progresibo bat aplikatuko da, honako zehaztapen hauekin:  
 
a) Lizitazio-aurrekontuaren gainean % 10eko deskontua egiten duten proposamenei 37 puntu emango zaizkie.  

b) Lizitazio-aurrekontuaren gainean % 15eko deskontua egiten duten proposamenei 44 puntu emango zaizkie.

c) Aurreko deskontu-ehunekotik aurrera, puntu bat emango da % 1eko deskontu gehigarri bakoitzeko, gehienez 4 puntu eman arte.  
Puntuak esleitzeko atalase bakoitzetik behera dauden proposamenei arau proportzional bat aplikatuta esleituko zaizkie puntuak. Eskaintza bat anormalki baxutzat joko da deskontua % 19tik gorakoa bada. 

b) KONTRATUA EGIKARITZEKO ERAKUNDE ESLEIPENDUNAK LANERATZEKO KONPROMISOA HARTZEN DUEN EMAKUMEEN EHUNEKOA (gehienez 2 puntu):
Erakunde esleipendunak kontratua egikaritzeko laneratzeko konpromisoa hartzen duen emakumeen ehunekoa formulak aplikatuta baloratuko da, honela:
a) Emakumeen ehunekoa % 40tik beherakoa bada, 0 puntu emango dira

b) Emakumeen ehunekoa % 41 eta % 50 artekoa bada, puntu 1 emango da

c) Emakumeen ehunekoa % 51tik gorakoa bada, 2 puntu emango dira


	17. Egikaritze-baldintza bereziak. 
	Zerbitzuen esleipen honetan, loteei dagozkien kontratuak egikaritzeko baldintza berezitzat joko dira honako hauek:
a) Lan-arloko eta Gizarte Segurantzako araudia betetzea: 

Kontratua egikaritzean, esleipendunak bete beharko ditu Europar Batasuneko zuzenbidean, Estatuko zuzenbidean, hitzarmen kolektiboetan edo Estatua lotzen duten nazioarteko zuzenbideko xedapenetan ezarritako gizarte- edo lan-arloko betebehar aplikagarriak.


b) Hizkuntza-baldintzak: 

Esleipendunek euskarako C1 mailako hizkuntza-profila aurkeztu beharko dute lantaldearen barruan. Zehazki, eskakizun hori nahitaez egiaztatu beharko du zerbitzuaren hartzaileekin komunikatzen den pertsonak, baldin eta pertsona hori eta zerbitzuaren arduraduna pertsona bera ez badira. 

BDCCren eta esleipendunen arteko harremanetan euskara erabiliko da normalean. Kontratua gauzatzearen ondorioetarako, “euskara normalean erabiltzea” honela ulertuko da:

· Ahozko komunikazioetan, kontratua gauzatzeko eginkizunetan BDCCri zuzentzen zaizkion eta euskaraz dakiten langileek hasieran euskaraz egingo dute. Botere esleitzailea kontratua esleitzeari atxikitako langileei euskaraz zuzentzen bazaie, eta horiek euskara behar beste ez badakite, egikaritzeaz arduratzen den enpresak berehala beharrezko bitartekoak edo euskarazko hizkuntza-gaitasuna duten langileak jarri beharko ditu erabilgarri, kontratua egikaritzearen ondorioz BDCCrekin finkatutako harremana euskaraz bideratu ahal izan dadin.
· Idatzizko komunikazioak euskaraz eta gaztelaniaz idatziko dira, igorleak euskaraz soilik idaztea hautatzen duenean izan ezik.

	18. Zehapenak
	17. klausulan aurreikusitako kontratua egikaritzeko baldintza bereziak betetzen ez badira, ez-betetzea funtsezkotzat joko da, eta kontratua suntsiaraztea ekarriko du.
Baldintza teknikoen pleguan aurreikusitako zerbitzuak zati batean betetzen ez badira, % 5etik % 10era bitarteko zehapenak ezarriko dira, ez-betetze-mailaren arabera.

	19. A eta B GUTUN-AZALETAN sartutako dokumentazioa irekitzeko lekua, eguna eta ordua. 
	2026ko urriaren 20an, 12:00etan.



	20. Formula bidez kuantifikatu daitezkeen irizpideei buruzko dokumentazioa (C gutun-azala) irekitzeko lekua, eguna eta ordua.
	2026ko azaroaren 3an, 12:00etan.


	21. Kontratua ez esleitzeko edo ez egiteko erabakiaren nahiz prozeduran atzera egitearen ondoriozko konpentsazioa
	Ez.

	22. Prezioen berrikuspena
	Ez.


	23. Aldaerak onartzea
	Ez.


	24. Publizitate-gastuak eta zenbatekoa
	Ez.


	25. Iragarkia EBAOra bidaltzeko data
	Ez. 

	26. Lan-kontratuetan subrogatzea
	Ez.

	27. Bestelako informazioa
	Lizitatzaileek lizitazio honetan aurreikusitako zerbitzuak ematearen ondoriozko faktura guztiak 2027ko abenduaren 31 baino lehen jaulki behar dituzte.
Ordainketak bi ordainketatan egingo dira, bakoitza eskainitako aurrekontuaren % 50ekoa: % 50 zerbitzuaren hasieran eta % 50 kontratua gauzatzeko gehieneko epea amaitzean.
Eskainitako aurrekontua ordaintzeko, ordainsari finkoa eta aldakorra uztartzea aurreikusten da. Aurrekontuaren % 80 finkoa izango da, eta gainerako % 20a zerbitzuaren egikaritze-mailaren araberakoa izango da; hau da, aholkularitzen % 80 baino gehiago egitearen araberakoa.

